altyd Afbreking: al•tyd Bywoord: altyd Betekenis: • Op enige moment; sonder ophou; steeds; voortdurend. • Telkens van voor af; weer opnuut. Gebruik: • Ons sal altyd van jou hou. Dit kan altyd gebeur. • Sy kom altyd laat. Spreekwoord: • Altyd 'n eiertjie bylê. [Altyd in die rede val om iets te sê.] • Altyd op dieselfde aambeeld hamer. [Tot vervelens toe oor dieselfde onderwerp praat.] • Altyd op dieselfde snaar speel. [Altyd oor dieselfde onderwerp praat.] • Berou kom altyd te laat. [Eers wanneer iets klaar gebeur het, is 'n mens spyt daaroor.] • Daar is altyd geluk by die ongeluk. [Selfs in teenspoed is daar iets waarvoor 'n mens dankbaar moet wees.] • Daar kom altyd beter skepe in as wat daar uitgaan. [Daar kan altyd nog beter kanse kom.] • Die boog kan nie altyd gespanne bly nie. ['n Bietjie rus en ontspanning is ook nodig.] • Dis nie altyd die mooiste blom waar die by om draai nie. [Deug is meer werd as 'n mooi gesiggie.] • Hy is altyd die voorperd. [Hy is die leier; hy is die belhamel.] • Hy kyk altyd met Argusoë. [Besonder waaksaam en oplettend.] • Hy sing altyd dieselfde gesang. [Hy kom altyd met dieselfde ou storie.] • Hy wil altyd die laaste woord hê. [Hy wil nie ingee nie.] • Hy wil altyd 'n stertjie aanlas. [Hy jok altyd iets by.] • 'n Boom gooi altyd 'n skaduwee. [Ouers het altyd 'n invloed op hul kinders.] • 'n Kat val altyd op sy pote. [Hy red hom altyd uit die moeilikheid.] • 'n Mens kan van 'n esel altyd 'n skop verwag. ['n Mens kan verwag dat 'n slegte persoon jou sleg sal behandel.] • 'n Nuwe besem vee altyd skoon. ['n Nuwe werk word altyd met ywer aangepak.] • 'n Vlieënde kraai het altyd iets. [Iemand wat baie rondgaan, vind altyd iets uit of kry iets in sy voordeel.] • Pap word altyd warmer gekook as wat dit geëet word. ['n Saak word altyd erger gemaak as wat dit is.] • Spyt is 'n goeie ding, maar dit kom altyd te laat. ['n Mens het slegs berou nadat 'n saak reeds verbrou is.] • Sy haan moet altyd koning kraai. [Hy moet altyd sy sin kry.] • Sy hande jeuk altyd. [Hy het baie lus om iets te doen.] Sinoniem: • aanhoudend • alewig • altoos • voortdurend Antoniem: • nooit Vertaling: Engels: always, for ever Nederlands: altijd Laat weet asb as die inskrywing foute bevat of verder verbeter kan word.